**Arild Theimann** (født 19. november 1966) er en norsk lokalpolitiker og fagforeningsmann.

Yrkesliv
--------

Per 2023 arbeider han som spesialrådgiver i LO-forbundet Industri Energi. Han var tidligere redaktør i samme organisasjon. 

Theimann har vært Industri Energis representant i *Kon-Kraft prosjekt 6 – Olje- og gassvirksomhet i nord*.

Han deltok også i en arbeidsgruppe nedsatt i 2019 av klima- og miljøminister Ola Elvestuen for å utrede hvordan man kan redusere engangsartikler av plast.

Per 2023 er han medlem i arbeidsutvalget i Biomarint Forum.

Han startet i arbeid som skipsmekanikerasperant til sjøs i Leif Høegh i 1983. I 1988 begynte han i Nordsjøen i borebedriften Ross Drilling (nå Transocean), hvor han var klubbleder i NOPEF i Transocean fra 1999 frem til og frem til han begynte som forbundssekretær i NOPEF (nå Industri Energi) i 2005.

Politiske verv
--------------

Theimann representerte Arbeiderpartiet i Sandefjord kommunes skole- og barnehageutvalg i periodene 2003–2007, 2007–2011 og 2011–2015. I kommunestyreperioden 2011–2015 var han innvalgt i kommunestyret, og satt også i formannskapet og planutvalget i Sandefjord kommune. Dessuten satt han i kommunens administrasjonsutvalg og i lønns- og ansettelsesutvalget i perioden 2007–2011 og 2011–2015.

I forbindelse med sammenslåingen av kommunene Stokke, Andebu og Sandefjord satt Theimann i arbeidsutvalget til fellesnemnda og var medlem av fellesnemnda.

Theimann var leder i Sandefjord Arbeiderparti fra 2008 til 2015. Han var ordførerkandidat for Sandefjord Arbeiderparti til kommunevalget 2015.

I valgperioden 2019–2023 er han medlem av Sandefjord kommunestyre, samt medlem av formannskapet i Sandefjord kommune, Miljø- og planutvalget og politirådet i Sandefjord kommune. 

Han er nå fylkestingsrepresentant for Arbeiderpartiet i Vestfold fylkeskommune for perioden 2023–2027, han er også Arbeiderpartiets fraksjonsleder i Hovedutvalget for Næring, miljø og klima. Han er 2. vara for Arbeiderpartiet til Stortinget 2021–2025. Per 2021 er han styremedlem i Vestfold og Telemark Arbeiderparti, og vara til landsstyret i Arbeiderpartiet.

Theimann var politisk rådgiver for olje- og energiminister Marte Mjøs Persen fra regjeringen Støre tiltrådte den 14. oktober 2021, og frem til 7. januar 2022.

Referanser
----------

1. ↑   stortinget.no, stortingsrepresentant-ID ARITHE[Hentet fra Wikidata]
2. ↑   vestfoldogtelemark.arbeiderpartiet.no[Hentet fra Wikidata]
3. ↑  «Våre folk». *Industri Energi*. Besøkt 6. oktober 2021.
4. ↑  Konkraft-rapport 6: Olje- og gassindustrien i nord Arkivert 19. januar 2014 hos Wayback Machine.
5. ↑  «Vil samarbeide med næringslivet for å redusere engangsartikler av plast». *Regjeringen.no* **(norsk)**. Klima- og miljødepartementet. 15. mai 2019. Besøkt 16. januar 2023.
6. ↑  «Biomarint forum skal skape vekst for sjømatnæringen». *Biomarint forum*. Besøkt 16. januar 2023.
7. ↑   .  Manglende eller tom `|tittel=` (hjelp)
8. ↑  Ulrichsen, Steinar (28. juli 2015). «Arild Theimann». *Sandefjords Blad* **(norsk)**. Besøkt 16. januar 2023.
9. ↑  «Arkivert kopi». Arkivert fra originalen 9. desember 2017. Besøkt 18. november 2019.
10. 1 2  «Politisk rådgiver Arild Theimann». *Regjeringen.no* **(norsk)**. 14. oktober 2021.  `|fornavn1=` mangler `|etternavn1=` i Authors list (hjelp)
11. ↑  Nordhagen, Knut (12. november 2014). «(+) Han vil bli ny ordfører». *Sandefjords Blad* **(norsk)**. Besøkt 16. januar 2023.
12. ↑  «Folkevalgte i fylkestinget i Vestfold». *Vestfold fylkeskommune*. Besøkt 9. november 2023.
13. ↑  «Folkevalgte i Hovedutvalg for næring, miljø og klima i Vestfold». *Vestfold fylkeskommune*. Besøkt 9. november 2023.
14. ↑  «Stortingskandidater Vestfold 2021». *Arbeiderpartiet*. Besøkt 7. juni 2021.
15. ↑  «Biografi: Theimann, Arild». *Stortinget* **(norsk)**. 9. mars 2008. Besøkt 6. oktober 2021.
16. ↑  «Vestfold og Telemark Arbeiderparti». *Arbeiderpartiet*. Besøkt 6. oktober 2021.
17. ↑  kontor, Statsministerens (7. januar 2022). «Endringar blant dei politiske rådgivarane». *Regjeringa.no* **(norsk nynorsk)**. Besøkt 13. mars 2024.

|  |  |
| --- | --- |
| Oppslagsverk/autoritetsdata | Stortinget
 |